Presuda Općeg suda (deveto vijeće) od 8. rujna 2021. – Španjolska/Komisija
(predmet T-355/18)
„Jezično uređenje – Obavijest o otvorenim natječajima za zapošljavanje administratora u području javnog zdravlja i sigurnosti hrane – Ograničenje izbora jezika 2 na četiri jezika – Uredba br. 1. – Članak 1.d stavak 1., članak 27. i članak 28. točka (f) Pravilnika o osoblju za dužnosnike – Diskriminacija na temelju jezika – Interes službe – Proporcionalnost”
1.      Dužnosnici – Natječaj – Odvijanje otvorenog natječaja – Jezici komunikacije između Europskog ureda za odabir osoblja (EPSO) i kandidatâ – Ograničenje – Dopuštenost – Obrazloženje – Opravdanje s obzirom na interes službe – Poštovanje načela jednakog postupanja prema kandidatima
(Pravilnik o osoblju, čl. 1.d. i 6. i Prilog III., čl. 1.; Uredba Vijeća br. 1, čl. 2. i 5.)
(t. 50.-52.)
2.      Dužnosnici – Natječaj – Odvijanje otvorenog natječaja – Jezik sudjelovanja na testiranjima – Ograničenje izbora drugog jezika – Diskriminacija na temelju jezika – Opravdanje koje se temelji na interesu službe da se zaposle osobe koje su sposobne odmah početi raditi – Nedopuštenost
(Pravilnik o osoblju za dužnosnike, čl. 1.d st. 1. i 6., čl. 27. i 28. t. (f) i Prilog III., čl. 1. st. 1. t. (f); Uredba Vijeća br. 1, čl. 1.)
(t. 62.-64., 80., 85., 86., 94., 95., 99.-102., 113.-118., 120.-122., 127.-129., 132., 133.)
Predmet
Zahtjev na temelju članka 263. UFEU-a kojim se zahtijeva poništenje obavijesti o otvorenim natječajima EPSO/AD/340/18 radi sastavljanja popisa uspješnih kandidata u području zdravlja i sigurnosti hrane (revizija, inspekcija i evaluacija) i EPSO/AD/341/18 radi sastavljanja popisa uspješnih kandidata u području sigurnosti hrane (politika i zakonodavstvo) (SL 2018., C 97 A, str. 1.).
Izreka
1.
Poništava se obavijest o otvorenim natječajima EPSO/AD/340/18 radi sastavljanja popisa uspješnih kandidata u području zdravlja i sigurnosti hrane (revizija, inspekcija i evaluacija) i EPSO/AD/341/18 radi sastavljanja popisa uspješnih kandidata u području sigurnosti hrane (politika i zakonodavstvo).
2.
Europskoj komisiji nalaže se snošenje vlastitih troškova i troškova Kraljevine Španjolske.